laion/Wikipedia-Exotic huggingface dataset:
נמו 33

נמו 33 הוא מתקן בריכת שחייה מקורה בבריסל, בלגיה. הוא החזיק בשיא של בריכת השחייה המקורה העמוקה ביותר בעולם בין פתיחתו ב-1 במאי 2004 וההשלמה של בריכת Y-40 במונטגרטו שבאיטליה ב-5 ביוני 2014. העומק המרבי של הבריכה הוא 34.5 מטר. היא מכילה 2,500,000 ליטר של מי מעיין ללא כלור מסוננים היטב, הנשמרים בטמפרטורה של 30 מעלות על ידי מחמם סולרי. בעומק 10 מטרים ישנן מספר מערות תת-ימיות מדומות. בזכות הטמפרטורה החמימה בבריכה יכולים צוללנים לצלול לפרקי זמן ארוכים בלי חליפה יבשה. המתחם תוכנן על ידי מומחה הצלילה הבלגי ג'ון נטיהרט כמתקן רב-תכליתי ללימודי צלילה, פנאי, והפקת סרטים ב-2004. מכניקה פופולרית מדרג את נמו 33 כאחת מ-18 הבריכות המוזרות ביותר בעולם. המתקן מורשה לתיירים, צוללנים חובבים, וצוללנים מקצועיים. על הצוללנים להיות בני 12 שנים לפחות ובמצב בריאותי טוב. כל הצוללנים חייבים להיות מוסמכים או מונחים על ידי מאמן. לכל הצוללנים חייב להיות צוללן מוסמך כעמית לצלילה. המתקן מכיל מסעדה, חנות ספרים, חנות בגדי ים, חנות מזכרות, וחדרים לפעילויות מים נוספות. ישנו מספר רב של חלונות תת-מימיים המאפשרים למבקרים להביט בבריכות בעומקים שונים. בנוסף, הוא מציע סיורים ברחבי העיר בריסל. מדיה וקבצים בנושא נמו 33 בוויקישיתוף אתר האינטרנט הרשמי של נמו 33 צלילה לנמו 33 - הבריכה המקורה העמוקה בעולם, סרטון באתר יוטיוב חדשות ה-BBC: הבריכה העמוקה ביותר בעולם תפתח "History". www.nemo33.com. Nemo 33. נבדק ב-26 בפברואר 2015. {{cite web}}: (עזרה) "CBBC Newsround - WORLD - World's deepest pool set to open". bbc.co.uk. נבדק ב-6 בספטמבר 2015. {{cite web}}: (עזרה) http://www.designboom.com/design/nemo-33-worlds-deepest-swimming-pool Skylar Bergl. "The World's 18 Strangest Pools". Popular Mechanics. נבדק ב-6 בספטמבר 2015. {{cite web}}: (עזרה)
מלון טרמה מילפיני

מלון טרמה מילפיני (איטלקית: Hotel Terme Millepini) הוא מלון ארבעה כוכבים במונטגרוטו טרמה במחוז פדובה שבאיטליה. הוא מכיל 100 חדרים והוא מוכר כבעל הבריכה העמוקה ביותר בעולם, Y-40, אשר הכניסה אותו על כך לספר השיאים של גינס. המלון נבנה לראשונה ב-1997 והוא שופץ ב-2013. Y-40, בריכת "הנאה עמוקה" נפתחה לראשונה ב-5 ביוני 2014. היא תוכננה על ידי האדריכל אמנואלה בוארטו. היא בעומק של 40 מטרים, מה שהופך אותה לבריכה העמוקה בעולם. היא מכילה 4,300 מטרים מעוקבים של מים תרמיים הנשמרים בטמפרטורה של 32–34 מעלות. הבריכה מכילה מערות תת-מימיות ומנהרה תלויה שקופה תת-מימית המשמשת את האורחים למעבר. היא כוללת פלטפורמות בעומקים שונים, הנעים בין 1.3 מטר עד 12 מטרים, לפני שקירות הבריכה נעשים צרים לתוך מנהרה דמוית באר הצוללת ישר לעומק 40 מטרים. המלון מציע כרטיסים לצלילה חופשית ולצלילה. הצוללנית החופשית האיטלקית אומברטו פליזארי מדדה את עומק הבריכה לפני פתיחתה. כאשר היא נפתחה ב-5 ביוני 2014, הוענק לה התואר "בריכת השחייה העמוקה ביותר לצלילה" על ידי ספר השיאים של גינס. שיא זה היה שייך לפני כן לבריכת נמו 33 בבלגיה. מבט מהמנהרה דרכה האורחים יכולים לעבור בבריכה אתר האינטרנט הרשמי של מלון טרמה מילפיני אתר האינטרנט הרשמי של מלון טרמה מילפיני אתר הבריכה "Hotel Terme Millepini-Montegrotto Terme". Incentive Magazine. Northstar Travel Media LLC. נבדק ב-24 בספטמבר 2014. {{cite web}}: (עזרה) Olivia Rzadkiewicz (22 בספטמבר 2014). "Dive into the world's deepest swimming pool at 130ft". The Daily Telegraph. נבדק ב-24 בספטמבר 2014. {{cite web}}: (עזרה) "Y-40: we are officially a Guinnes World records!". Millepini. נבדק ב-24 בספטמבר 2014. {{cite web}}: (עזרה) Chloe Hamilton (23 בספטמבר 2014). "Y-40 Deep Joy: This is the world's deepest swimming pool". The Independent. נבדק ב-24 בספטמבר 2014. {{cite web}}: (עזרה) "Y-40 The Deep Joy". Y-40. אורכב מ-המקור ב-2014-10-28. נבדק ב-24 בספטמבר 2014. {{cite web}}: (עזרה) "Deepest swimming pool for diving". Guinness World Records. נבדק ב-24 בספטמבר 2014. {{cite web}}: (עזרה)
בית הכנסת צוף דבש

בית הכנסת צוף דבש הוא בית כנסת ספרדי שנוסד ב-1860, בזמן השלטון הטורקי, ברובע היהודי של העיר העתיקה בירושלים. כיום הוא שוכן ברחוב פלוגת הכותל 15. בית הכנסת קרוי על שם רבי דוד בן שמעון, (ראשי תיבות דב"ש), שהגיע לארץ ישראל ממרוקו בשנת 1854, והקים את שכונת מחנה ישראל, אחת השכונות הראשונות שנבנו מחוץ לחומות העיר העתיקה. במהלך המאה ה-19, מספר גדול יותר של יהודים הגיע לירושלים ממדינות המגרב. דרך ההשפעה של בן שמעון, הקבוצה התנתקה מהקהילה הגדולה יותר של הספרדים בירושלים והקימה את "בית הכנסת של המערביים" (בניגוד למזרחים) ב-1860. הבניין הכיל גם את התלמוד תורה ואת בית האבות של הקהילה. מִרְשם הרכוש של הקהילה, אשר נכתב אחרי מותו של בן שמעון ב-1879, מונה חצר עם שני בתי כנסת, כשבית כנסת צוף דבש מתואר כגדול שביניהם, ומקוואות. המִרְשם מוסיף, כי אנשים היו קמים בכל חצות כדי ללמוד בבית הכנסת. הקומה העליונה אשר כללה שלושה חדרים, הכילה את התלמוד תורה. בקומה התחתונה שוכנו חדר הישיבות של מועצת הקהילה, כמו גם שני חדרים קטנים שבהם חיו האלמנות שניקו את החצר. לאחר מלחמת העצמאות, הבניין היה תחת הכיבוש הירדני, יחד עם כל העיר העתיקה של ירושלים. אף על פי שהבניין נבזז, הוא נותר עומד על כנו. לאחר מלחמת ששת הימים, שוקם בית הכנסת וחודשה בו התפילה. החדרים הכיפתיים הוקדשו ב-1988 על ידי הקהילה הצרפתית. הבניין משמש גם כישיבה. שלו, נירית. MiSfarad LeYerushalayim: HaKehila HaSefaradit BaRova היהודי. רחל ינאית מרכז בן צבי. בן יעקב, מיכל. Hityashvutam של haYehudim haMaaraviim beYerushalaim יוסף יצחק שלוש
כלוב מוגן-כרישים

כלוב מוגן כרישים הוא כלוב מתכת המשמש צוללנים לצפות מקרוב במינים מסוכנים של כרישים, בביטחון יחסי. הצפייה יכולה לכלול מינים שונים של כרישים, כשהנצפים ביותר מתוך כלוב הם עמלצים לבנים וכרישים שוריים, אשר שניהם ידועים כתוקפנים לעיתים. כלובים מוגני כרישים בנויים כך שיעמדו בהתנגשויות ונשיכות כרישים, ויהיו מסוגלים להגן על הצוללנים מפני התקפות. כלובי-צלילה מאפשרים לאנשים לעקוב מקרוב אחר כרישים, ולעיתים לקיים איתם אינטראקציה. כלוב מוגן כרישים משמש גם לצורכי פנאי. על מנת לאפשר צפייה בכרישים מקרוב, מפעילי האטרקציה משליכים לים פתיונות שונים, כדי למשוך את הטורפים לסביבת הכלוב. ב-4 בספטמבר 1979, נרשם בארצות הברית פטנט מספר 4166462 עבור כלוב מוגן כרישים בעל הנעה עצמית; שתוכנן כדי לאפשר לצוללנים לאסוף אוזני-ים מבלי להיות חשופים לפגיעה. בפטנט נרשם שבזכות מערכת ההנעה, צוללני אוזן-הים יאמצו את עצמם פחות, ולכן, יוכלו לאסוף את טרפם במשך זמן ארוך יותר. תקציר הפטנט מפרט כלוב בעל הנעה עצמית עם לפחות פתח גישה אחד ושלדה הנושאת מדחף ומנוע אוויר. למסגרת הכלוב מחובר חומר ציפה כך שהכלוב יכול לצוף באופן נייטרלי במים מלוחים. פטנט זה פקע ב-4 בספטמבר 1996. בשנת 2005, מרק קארי, תייר בריטי שצלל בכלוב כרישים מול חופי דרום אפריקה, נחשף לסכנה חמורה, כאשר עמלץ לבן באורך 5 מטר חדר דרך הסורגים של הכלוב הכרישים בו שהה במהלך הצלילה. הכריש הקיף את הספינה מספר פעמים, והחל לתקוף את צד הכלוב, ואז התחיל לרסק ולנשוך. הקפטן של הספינה ניסה להסיח את הכריש על ידי שהכה אותו בראש עם מוט ברזל, אבל הכריש נגס את אחד המצופים בחלקו העליון של הכלוב, דבר שגרם לכלוב להתחיל לשקוע. קארי הבין שהיות שהוא מצויד רק במסכה, ללא כל התקני נשימה, הברירות העומדות בפניו הן להאכל או לטבוע. הוא שחה במהירות דרך החלק העליון של הכלוב, והוצא למבטחים על ידי קפטן הספינה, שהדף את הכריש על ידי מהלומות בראשו. ב-2007, כלוב כרישים מסחרי נהרס מול חוף האי גואדלופה לאחר שעמלץ לבן באורך 4.6 מטר גדול הסתבך בו וקרע את הכלוב לשניים במאמץ קדחתני לחלץ את עצמו. תיירים צילמו וידאו של התקרית, שהתפשט במהירות ברחבי האינטרנט. החולקים על תעשיית כלובי-הצלילה, כמו קרייג בווים שניצל מהתקפת-כריש, מאמינים כי פיתוי כרישים מתמיד במטרה למשוך כרישים לכלובי התיירים, עשוי לשנות את התנהגות הכרישים. החולקים על בווים, כמו איכות הסביבה הימית, טוענים כי אין שום קשר בין פיתיון כרישים להתקפות נגד בני אדם. עם זאת, ישנן ראיות כי פיתוי של כרישים לצורכי תיירות משנה את דפוסי התנועה של עמלצים לבנים. מדיה וקבצים בנושא כלוב מוגן-כרישים בוויקישיתוף "Patent 4166462" www.patentstorm.us "He Almost Became Shark Food". CBS News. 11 בפברואר 2009. נבדק ב-10 בספטמבר 2012. {{cite news}}: (עזרה) The Guardian It was a real thrill, says tourist nearly eaten by 18ft great white shark https://www.youtube.com/watch?v=93WiSq9TIoM "Stop Shark Cage Diving Say South Africa Shark Attack Victims". Bruce, B.D. & Bradford, R.W. Mar Biol (2013) 160: 889. doi:10.1007/s00227-012-2142-z The effects of shark cage-diving operations on the behaviour and movements of white sharks, Carcharodon carcharias, at the Neptune Islands, South Australia
ג'ני טומסין

ג'ני טומסין (באנגלית: Jenny Tomasin;‏ 22 במרץ 1938 - 3 בינואר 2012) הייתה שחקנית אנגלייה הידועה מהופעתה בסדרות הטלוויזיה "על אדונים ומשרתים" ו"אמרדייל". טומסין נולדה בעיר לידס שבאנגליה. תפקידה הגדול הראשון היה בשנות השבעים של המאה העשרים כשהצטרפה לצוות השחקנים של סדרת הדרמה התקופתית "על אדונים ומשרתים" של רשת LWT בתפקיד רובי, עוזרת הטבחית בבית משפחת בלאמי. היא שיחקה בסדרה מ-1972 עד לסיומה ב-1975, בסך הכל הופיעה ב-41 פרקים. אחרי סיום הסדרה תוכננה סדרת ספין אוף בהשתתפותה של טומסין יחד עם הדמויות של מר הדסון וגברת ברידג'ס. אבל התוכנית לא יצאה לפועל בשל מותה של השחקנית אנג'לה באדלי. אחר כך הופיעה טומסין בטלוויזיה בעיקר בשיחות על התקופה בה השתתפה בסדרה "על אדונים ומשרתים" ועל הקשיים במציאת עבודה במשחק. ב-1985 כיכבה טומסין בתפקיד אורח בשני פרקים בשם "Revelation of the Daleks" בסדרת המדע בדיוני "דוקטור הו" בדמות טאסמבקר. היא שיחקה באופרת הסבון "אמרדייל" בשני תפקידים שונים. בשנים 1981 ו-1982 שיחקה בתפקיד נעמי טולי, בתו של אנוך טולי, שנהרגה בתאונה. תפקידה השני היה בדמות נורין בל שנהרגה ב-2006. זה היה תפקידה האחרון. בקולנוע השתתפה בסרטים "The Adventures of Barry McKenzie" (מ-1972), "מיסטר קווילפ" (1975), "צרות עם מרגלים" (1987) ו-"Just Ask for Diamond" (מ-1988). טומסין נפטרה ב-3 בינואר 2012 ממחלת לב. ג'ני טומסין, במסד הנתונים הקולנועיים IMDb (באנגלית) ג'ני טומסין, באתר "Find a Grave" (באנגלית) ג'ני טומסין באתר Aveleyman "Jenny Tomasin: Actress best known for 'Upstairs, Downstairs'". The Stage. נבדק ב-6 במרץ 2015. {{cite web}}: (עזרה) Some sources ([1], [2]) cite 30 November 1936. Adam Bernstein. "Jenny Tomasin, known as maid Ruby Finch on 'Upstairs, Downstairs', dies". The Washington Post. נבדק ב-6 במרץ 2015. {{cite web}}: (עזרה) "After 32 years, the surviving stars of Upstairs, Downstairs ...and what happened next". dailymail.co.uk. נבדק ב-6 במרץ 2015. {{cite web}}: (עזרה) Jane Slade "Curse of the TV Classics", Daily Mail, 25 November 1998. "Doctor Who Classic Episode Guide - Revelation of the Daleks - Details". BBC. נבדק ב-6 במרץ 2015. {{cite web}}: (עזרה)
שבתי שפטל הלוי הורוביץ (ווי העמודים)

רבי שבתי שפטל הלוי הורוביץ (לעיתים: שעפטל סג"ל; ה'שנ"ב, 1592 – כ"ח בניסן ה'ת"ך, 9 באפריל 1660) היה רב וראש ישיבה מגדולי יהדות אשכנז בדורו. דרשן קהילת פראג ורבן של פיורדא, פרנקפורט, פוזנא ווינה. הוא עורך הספר "שני לוחות הברית" של אביו, רבי ישעיה הלוי הורוביץ, ונודע על שם ספרו ווי העמודים, ועל שם צוואתו המוסרית שנדפסה בסוף ספר "יש נוחלין". נולד לרבי ישעיה הלוי הורוביץ הנודע בספרו "שני לוחות הברית". למד בעיקר מפי אביו ומפי רבי שלמה אפרים מלונטשיץ. בגיל 17 נישא לבתו של רבי משה חריף רבן של קרמניץ ולבוב. חמיו היה מגדולי דורו ולאחר נישואיו התגורר הזוג לצד הורי האישה והוא למד עם חמיו. גיסו מנישואיו אלה היה הרב ברוך אברהם כ"ץ רפפורט (תכ"ח - ה'תק"ו, 1668-1746), רבן של שוואבך ופיורדא. אשתו זו נפטרה בצעירותה והוא נישא בשנית לפייגל בת משה הלוי יאליש (קרי: יוליש) מקרקוב. עוד לפני שנת 1620 הקים ישיבה בביתו שבפראג, ועם עליית אביו לארץ ישראל בשנת 1621 (ה'שפ"א), התמנה לתפקיד הדרשן של קהילת פראג. תפקיד זה הביא לפרסומו, וב-1628 (ה'שפ"ח) התמנה לכהן כרבה של פיורדא. במשך ארבע שנים הנהיג את הקהילה היהודית בעיר ועמד בראש ישיבת פיורדא, ואולם בשנת 1632 נחרבה העיר במהלך מאורעות מלחמת שלושים השנים והוא נאלץ לעזוב את העיר. הוא קיבל את משרת רבנות פרנקפורט דמיין וכיהן בה במשך תשע שנים. אחרי פטירת רבי משה ר' מנדלש ב-1641 (ה'ת"א) נענה לבקשת קהילת יהודי פוזנא ועבר לכהן כרב העיר, ובשנת 1658 (ה'תי"ח) קיבל את משרת רבנות העיר וינה. נפטר בווינה בכ"ח בניסן ה'ת"ך 9 באפריל 1660 ונקבר בבית הקברות היהודי ברוסאו. בנו היה רבי ישעיה הלוי הורוביץ (השני), רבן של פיורדא ופרנקפורט. בן נוסף הוא יוסף שמואל הלוי ביליצר. משפחת הורוביץ בנימין שלמה המבורגר, הישיבה הרמה בפיורדא, א, בני ברק תש"ע, עמ' 127–144 (וביבליוגרפיה שם) "הורוביץ, שבתי", במהדורת 1901–1906 של האנציקלופדיה היהודית (באנגלית) שבתי בן ישעיה הורוויץ, דף שער בספרייה הלאומית ווי העמודים מהדורת אמשטרדם ה'ת"ח מהדורת אמשטרדם ה'תנ"ח צוואתו מהדורת אמשטרדם ה'תס"א מהדורת סדילקוב ה'תקצ"ה מהדורת זיטומיר ה'תר"ח מהדורת ורשה ה'תרל"ג לפי הביבליוגרפיה אצל המבורגר, להלן "לקריאה נוספת". ואולם, לפי האנציקלופדיה היהודית, להלן "קישורים חיצוניים" הוא נפטר ב-12 באפריל. אותו לא הכיר כי הוא נולד כ-8 שנים לאחר שנפטר פנחס מילר, עולמו של אבא, תשמ"ד, עמ' 102
סטודיבייקר פלייט הוק

סטודיבייקר פלייט הוק (באנגלית: Studebaker Flight Hawk) היא מכונית סלון בתצורת קופה, 2 דלתות, אשר יוצרה על ידי יצרנית כלי הרכב האמריקאית, סטודיבייקר בשנת 1956. סך הכול יוצרו 4,949 יחידות. בשנת 1956 מחיר היחידה, של סטודיבייקר "Flight Hawk model 56G-C3" היה 1,986 דולר, בארצות הברית. model 56G-C3 (יוצרו 4,389 יחידות) model 56G-K7 (יוצרו 560 יחידות) Studebaker Flight Hawk (שנת 1956) Studebaker Golden Hawk (בין השנים 1956-1958) Studebaker Silver Hawk (בין השנים 1957-1959) Studebaker Gran Turismo Hawk (בין השנים 1962-1964) בין השנים 1960-1961 פותח הדגם "Studebaker Hawk", אשר התבסס על הדגם הקודם "סטודייביקר Silver Hawk" וכמעט היה זהה לקודמו, ולדגם "סטודיבייקר Golden Hawk". סטודיבייקר Flight Hawk סטודיבייקר Flight Hawk, שנת 1956 סטודיבייקר Flight Hawk, שנת 1956 סטודיבייקר Flight Hawk, שנת 1956 - מבט אל לוח הבקרה סטודיבייקר Flight Hawk, שנת 1956 - מבט למושב האחורי סטודיבייקר סטודיבייקר אלקטריק סטודבייקר-גרפורד סטודיבייקר דיקטטור סטודיבייקר Light Four סטודיבייקר Light Six סטודיבייקר קומנדר סטודיבייקר לנד קרוזר סטודיבייקר פרזידנט סטודיבייקר לארק סטודיבייקר אוואנטי סטודיבייקר Golden Hawk סטודיבייקר Silver Hawk סטודיבייקר Gran Turismo Hawk סטודיבייקר סטארליט סטודיבייקר קופה אקספרס סטודיבייקר צ'אמפ מדיה וקבצים בנושא סטודיבייקר פלייט הוק בוויקישיתוף
מריה אדליידה, נסיכת סבויה

מריה אדליידה, נסיכת סבויה (באיטלקית: Maria Adelaide di Savoia;‏ 6 בדצמבר 1685 – 12 בפברואר 1712), הייתה בתו של ויטוריו אמדאו השני, מלך סרדיניה, ואמו של לואי החמישה עשר, מלך צרפת. מריה אדליידה נולדה ב-6 בדצמבר 1685 בטורינו לויטוריו אמדאו השני, דוכס סבויה ולאן מארי ד'אורליאן, בתם של פיליפ הראשון, דוכס אורליאן והנרייטה אן, נסיכת אנגליה. מריה אדליידה נהנתה מיחסים קרובים מאוד עם אמה, שאף גידלה אותה בעצמה, שלא כפי שהיה מקובל אז, וכן הייתה ביחסים קרובים עם סבתה מריה ג'ובאנה בטיסטה מסבויה-נמור. מריה אדליידה הייתה מועמדת להינשא עם יוזף, ארכידוכס אוסטריה, אולם ההצעה נפלה בשל גילה הצעיר. ב-29 באוגוסט 1696 נחתם הסכם טורינו בין אביה ללואי הארבעה עשר, מלך צרפת, ובו סוכם שאביה יתמוך בממלכת צרפת במלחמת תשע השנים, ואילו מריה אדליידה תתחתן עם לואי, דוכס בורגונדיה, נכדו של לואי הארבעה עשר. ב-4 בנובמבר אותה שנה הגיעה מריה אדליידה לצרפת, וב-6 בדצמבר 1697 נערך טקס הנישואין בארמון ורסאי. לאחר נישואיה היה למריה אדליידה קשר טוב עם המלך, ונאמר עליה שהגעתה לחצר רעננה את האווירה בה. בנוסף היא השתמשה בקשריה עם המלך, על מנת למנוע מאויביה לקדם את מטרותיהם. דוכסית בורבון, בתם של לואי הארבעה עשר ומאדאם דה מונטספאן, ניסתה לחתן את בתה לואיז אליזבת דה בורבון עם שארל, דוכס ברי, אולם מריה אדליידה שרצתה לשמור על השפעתה, חיתנה אותו עם מארי לואיז אליזבת ד'אורליאן, בתו של פיליפ השני, דוכס אורליאן. בשנת 1704 ילדה מריה אדליידה את בנה לואי, דוכס ברטאן, אולם הוא מת כעבור שנה. בשנת 1707 ילדה מריה אדליידה בן נוסף, שגם הוא קיבל את השם לואי, דוכס ברטאן, ובשנת 1710 ילדה את בנה לואי, דוכס אנז'ו. בשנת 1711 מת חמיה לואי, הדופן הגדול, ובעלה לואי מונה לדופן צרפת. בשנת 1712 חלתה מריה אדליידה בחצבת, ובעלה לואי טיפל בה במסירות. ב-12 בפברואר מתה מריה אדליידה, וכעבור 6 ימים ב-18 בפברואר מת אף לואי שנדבק ממנה. ב-8 במרץ מת אף בנה לואי, דוכס ברטאן, ובנה הקטן לואי, דוכס אנז'ו מונה ליורש העצר. ב-1 בספטמבר 1715 נפטר לואי הארבעה עשר, מלך צרפת, ובנה לואי, דוכס אנז'ו ירש את הכתר בשם לואי החמישה עשר. אך היות שהיה בן חמש שנים בלבד שימש פיליפ השני, דוכס אורליאן (אחיינו של לואי הארבעה עשר) כעוצר בשמו. ב-6 בדצמבר 1697 התחתנה מריה אדליידה עם לואי, דוכס בורגונדיה, נכדו של לואי הארבעה עשר, מלך צרפת, ממנו היו לה 3 ילדים: לואי (1704–1705). לואי (1707–1712). לואי החמישה עשר, מלך צרפת (1710–1774). מדיה וקבצים בנושא מריה אדליידה, נסיכת סבויה בוויקישיתוף מריה אדליידה, נסיכת סבויה, באתר "Find a Grave" (באנגלית) כתבי מריה אדליידה, נסיכת סבויה בפרויקט גוטנברג (באנגלית)
עונת 2007/2008 בפרמייר ליג

עונת 2007/2008 הייתה העונה ה-16 של הפרמייר ליג, הליגה האנגלית הבכירה בכדורגל. העונה החלה ב-11 באוגוסט 2007 והסתיימה ב-11 במאי 2008. הליגה הבכירה כללה 20 קבוצות. סנדרלנד, בירמינגהאם סיטי ודרבי קאונטי היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מנצ'סטר יונייטד זכתה באליפות בפעם ה-17 בתולדות המועדון. בסוף העונה לפוטבול ליג ירדו רדינג, בירמינגהאם סיטי ודרבי קאונטי. במקומן לליגה הבכירה עלו וסט ברומיץ' אלביון, סטוק סיטי והאל סיטי (בפעם הראשונה בתולדות המועדון). כריסטיאנו רונאלדו (פורטוגל פורטוגל) ממנצ'סטר יונייטד כבש 31 שערים וזכה בתואר מלך השערים. כריסטיאנו רונאלדו (פורטוגל פורטוגל) ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית, בפעם השנייה ברציפות. כריסטיאנו רונאלדו (פורטוגל פורטוגל) ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל, בפעם השנייה ברציפות. חוסה מנואל ריינה (ספרד ספרד) מליברפול זכה ב"פרס כפפת הזהב" לשוער הטוב של העונה, עונה שלישית ברציפות. מדיה וקבצים בנושא עונת 2007/2008 בפרמייר ליג בוויקישיתוף נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
סטודיבייקר גראן טוריסמו הוק

סטודיבייקר גראן טוריסמו הוק (באנגלית: Studebaker Gran Turismo Hawk) היא מכונית סלון בתצורת קופה, 2 דלתות, אשר יוצרה על ידי יצרנית כלי הרכב האמריקאית, סטודיבייקר בין השנים 1962–1964. בשנת 1962 יוצרו 8,388 יחידות, בשנת 1963 יוצרו 4,009 יחידות ובשנת 1964 יוצרו 1,484 יחידות. model 56G-C3 (יוצרו 4,389 יחידות) model 56G-K7 (יוצרו 560 יחידות) Studebaker Flight Hawk (שנת 1956) Studebaker Golden Hawk (בין השנים 1956-1958) Studebaker Silver Hawk (בין השנים 1957-1959) Studebaker Gran Turismo Hawk (בין השנים 1962-1964) בין השנים 1960-1961 פותח הדגם "Studebaker Hawk", אשר התבסס על הדגם הקודם "סטודייביקר Silver Hawk" וכמעט היה זהה לקודמו, ולדגם "סטודיבייקר Golden Hawk". סטודיבייקר גראן טוריסמו הוק, שנת 1963 סטודיבייקר גראן טוריסמו הוק - מבט לתא הנהג סטודיבייקר גראן טוריסמו הוק, שנת 1962 סטודיבייקר גראן טוריסמו הוק סטודיבייקר גראן טוריסמו הוק, שנת 1962 - מבט לתא הנהג סטודיבייקר גראן טוריסמו הוק, שנת 1962 - מבט למושבים האחוריים סטודיבייקר גראן טוריסמו הוק, שנת 1964 סטודיבייקר גראן טוריסמו הוק, שנת 1963 סטודיבייקר סטודיבייקר אלקטריק סטודבייקר-גרפורד סטודיבייקר דיקטטור סטודיבייקר Light Four סטודיבייקר Light Six סטודיבייקר קומנדר סטודיבייקר לנד קרוזר סטודיבייקר Scotsman סטודיבייקר פרזידנט סטודיבייקר לארק סטודיבייקר אוואנטי סטודיבייקר Golden Hawk סטודיבייקר Silver Hawk סטודיבייקר Flight Hawk סטודיבייקר קופה אקספרס סטודיבייקר צ'אמפ סטודיבייקר סטארליט מדיה וקבצים בנושא סטודיבייקר גראן טוריסמו הוק בוויקישיתוף סטודיבייקר Gran Turismo Hawk (3:10 דקות), יו-טיוב [[קטגוריה:סטודיבייקר{גראן טוריסמו הוק]]
ברנרד ואכשטיין

ברנרד (דב בר) ואכשטיין (Bernhard Wachstein; ‏31 בינואר 1868 - י"א בשבט ה'תרצ"ה, 15 בינואר 1935) היה היסטוריון וביבליוגרף יהודי אוסטרי. הוא הקים מחדש והרחיב את הספרייה של "הקהילה היהודית וינה". נולד בטלוסטה שבדרום גליציה מחוז זלישטשיק, לאביו ר' משה, בילדותו קיבל חינוך מסורתי אצל הוריו הדתיים, למד ב"תלמוד תורה", ולאחר מכן השלים את לימודיו בתלמוד, פילוסופיה, היסטוריה וביבליוגרפיה. התיישב בווינה והתמנה כספרן בקהילה היהודית וינה. בשנת 1919 נפטר הספרן הראשי, ברנרד מינץ (Münz), וואכשטיין התמנה במקומו כספרן ראשי. עבודותיו של ואכשטיין מהוות תרומות חשובות בתחום ההיסטוריה של הקהילות היהודיות במזרח אירופה והגנאלוגיה. בשנת 1933 אסף שאול חיות את כל מאמריו. הוא נפטר ונקבר בווינה ב-15 בינואר 1935. "מפתח ההספדים", ווינא, תרפ״ב-תרצ״ב "אבני אש", ווינא, תרפ״ב - כתבות שעל גבי הקברים בבית הקברות הישן באייזנשטאדט אברהם יערי, "דובער וואכשטיין ז"ל", קריית ספר יב, א (תרצ"ה), עמ' 97 מדיה וקבצים בנושא ברנרד ואכשטיין בוויקישיתוף דובער וואכשטין (1868-1935), דף שער בספרייה הלאומית מפתח ההספדים, חלק א, וינה, תרפ"ב / 1922, באתר היברובוקס מפתח ההספדים, חלק ב, וינה, תרפ"ז / 1927, באתר היברובוקס מפתח ההספדים, חלק ג, וינה, תר"צ / 1930, באתר היברובוקס מפתח ההספדים, חלק ד, וינה, תרצ"ב / 1932, באתר היברובוקס אבני אש, כתבות שעל גבי הקברים בבית עלמין הישן דקהל אייזן שטאט, וינה, תרפ"ב, באתר היברובוקס לפי יערי המצוין ב"לקריאה נוספת" נולד במאי 1870. Bibliographie der Schriften Bernhard Wachsteins: anlässlich seines dreissigjährigen Dienstjubiläums (1. Juli 1903 - 1. Juli 1933); herausgegeben im Auftrage des Vorstandes der israelitischen Kultusgemeinde Wien, Wien: Selbstverlag der Bibliothek der israel. Kultusgemeinde, 1933. ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו.
צ'ופקברה

צ'ופקברה (Chupacabra; בספרדית: Chupacabras; הלחם המילים chupar - למצוץ ו-cabras - עיזים) הוא שמו של יצור מפלצתי אגדי מאמריקה הלטינית, ובעיקר בפוארטו ריקו, הניזון כביכול מטריפת חיות בית וצאן, בעיקר עזים. היצור מתואר כיצור כבד, בגודל של דוב קטן, עם שורה של קוצים מהצוואר עד הזנב. נע במהירות, ומוצץ בלשון דמוית צינור את דמן של חיות משק קטנות. הדיווח הראשון על היצור היה בפוארטו ריקו במרץ 1995, שם נמצאו שמונה עיזים מתות ומיובשות מדם, עם פצעים באזור החזה. מדיה וקבצים בנושא צ'ופקברה בוויקישיתוף צ'ופקברה, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
התגוננות הרתעה

התגוננות הרתעה (באנגלית: Deimatic behaviour או startle display) היא התנהגות של מספר בעלי חיים המתגוננים מטורפים באמצעות הפחדה, הפתעה או בלבול התוקף, מה שמבריח אותו או לפחות עוזר למין המותקף לברוח לפני שהטורף מתעשת. התגוננות זו מבוססות על חקיינות ברובה, כלומר בעל החיים הנטרף "משחק אותה" מסוכן מכפי שהוא. מצב דומה מאוד לצורה זו היא חקיינות עצמית, שלעיתים בעלת מאפיינים דומים (למשל כתמי עיניים על הגוף). בהרבה מקרים הטרף עצמו איננו ארסי אך לעיתים גם טרף ארסי יסתמך בנוסף על צבעי אזהרה גם על הרתעת היריב, בשביל לחסוך את הארס או הרעל למקרה קיצוני. גם יצורים בעלי הגנות קשוחות יותר (כמו חתולים) ישתמשו בהגנה זו בתחילה. בצורת הגנה זו ישנן שתי צורות ראשיות: מראות מפחידים ותנועות או קולות מרתיעות. בראשונה היצור חושף מראה על גופו שמרתיע את האויב. בשנייה הוא צריך ליצור קולות מרתיעים ורועשים או ליצור תנועות פתאומיות. מספר בעלי חיים מתמחים בתנועות כאלה, כמו גמלי שלמה, חגבי Phymateus (Phymateus) ומקלונאים. המקלון ממין Peruphasma schultei (Peruphasma schultei) נראה דומה לעקרב והוא מטה את זנבו למעלה בפתאומיות ומרתיע טורפים שחוששים מטרף ארסי. גמל שלמה ממין Iris oratoria (Iris oratoria) חושף את כנפיו ומרים את שני הטפרים הגדולים שלו כדי להיראות מגודל יותר. אצל הפרפרים והעשים ישנם מצגים של כתמי עיניים על הכנפיים המזכירים דורס לילה כועס, כך אצל ה-Caligo (Owl butterfly), ה-Smerinthus ocellatus (Smerinthus ocellatus), עשי Attacus (Attacus) ו-Rothschildia (Rothschildia) ופרפרי Aglais (Aglais io). הפשפש מהמין Fulgora laternaria (Fulgora laternaria) מחקה ראש של תנין. עכבישים ממשפחת הפרווניתיים ישנה הצגה מיוחדת לטורפים בה העכביש מרים את לסתותיו הגדולות ו-2 זרועות ומזהיר את הטורף שלא יתקרב. אצל המין Poecilotheria regalis (Poecilotheria regalis) הרגליים צבועות בצהוב כדי להוסיף הרתעה. מינים שונים של תמנונאים ודיונונים מסתמכים על החלפת הצבעים שלהם ועל 8 הזרועות המכופתרות שלהם כדי להרתיע טורפים. צבעים חזקים, בעיקר אדום, עוזרים להפחיד את טורפם. לכמה מינים ישנם גם צבעי אזהרה המראים את ארסיותם. חלקם גם נראים גדולים מכפי שהם באמת. המינים תמנון וונדרפוס ותמנון חקיין מתחפשים ליצורי ים ארסיים כמו נחשי ים או זהרונים כדי להרתיע טורפים. ישנם גם כמה חולייתנים המרתיעים את הטורף. חרדון הצווארון למשל מנפח את צווארו ונראה גדול מכפי שהוא וכן משמיע קולות מרתיעים. כמה צפרדעים כמו פייסלמוס נטררי, Pleurodema brachyops ו-Physalaemus deimaticus - כולם ממשפחת הלפטודקטיליים מנפחים את עורם ומראים מתחתיו סימני עיניים. טנרק שפלה מפוספס וכמה סמרניים קוצניים גם מרשרשים עם קוציהם כדי לבלבל את האויב עוד יותר ואפילו עושים צעדים לעברו. הבואשן צבוע בשחור-לבן ועושה עמידת ידיים פתאומית המרתיעה את אויביו לפני שיתיז עליהם נוזל מסריח. חתול הבית מסמר את שערותיו, מעלה את גבו ונושף קולות פתאומיים המבריחים יריבים. התגוננות הרתעה באתר מט"ח "Deimatic displays באתר "Current Biology" (באנגלית)